Na temelju čl. 35. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 164/08, 38/09, 153/09, 143/12;  152/14, 81/15 i 94/17), čl. 27. Statuta Općine Slavonski Šamac („Službeni vjesnik Brodsko-posavske županije“ br. 10/21, 36/23 i 9/26) i na temelju pismene Zamolbe za osnivanje prava služnosti, HEP ODS d.o.o. -  Elektra Vinkovci, Služba za realizaciju investicijskih projekata i pristup mreži, zaprimljenog dana 27. 07. 2026. godine,  Općinski vijeće Općine Slavonski Šamac, na svojoj 9. sjednici održanoj dana  7. kolovoza 2026. godine donosi

[bookmark: _Toc236901120][bookmark: _Toc237244800][bookmark: _Toc236901121]Odluku o davanju suglasnosti za osnivanje prava služnosti HEP-Operator distribucijskog sustava d.o.o. Zagreb, Elektra Vinkovci
Članak 1.

Daje se suglasnost za osnivanje  prava služnosti HEP-Operator distribucijskog sustava d.o.o. Zagreb, Elektra Vinkovci radi izgradnje nove trafostanice, podzemnog srednjenaponskog kabela te podzemne niskonaponske mreže: 
·  KTS 10(20)/0,4 kV „Kruševica 8“, Kruševica;
·  KB 10(20) kV priključni za KTS 10(20)/0,4 kV „Kruševica 8“, Kruševica;
·  KBNN rasplet iz KTS 10(20)/0,4 kV „Kruševica 8“, Kruševica.
 
Pravo služnosti, iz prethodnog stavka, daje se zbog rješavanja imovinsko-pravnih poslova u postupku ishođenja građevinske dozvole radi izgradnje nove trafostanice,  podzemnog srednjenaponskog kabela te podzemne niskonaponske mreže. 

Članak 2.

Glavnim projektom, iz prethodnog članka, planirano je postavljanje dijela  SN i NN kabla na katastarskim česticama koje su, prema ZK izvacima, u vlasništvu Općine Slavonski Šamac ili javno dobro – putevi, sve u k.o. Kruševica:  
· k.č. 178/5; zk.ul. 2285, Ljudevita Gaja, cesta,  površine 4805 m2;
· k.č. 176/1;  zk.ul. 2642, Ulica braće Radić, nerazvrstana cesta, površine 10327 m2;
· k.č. 176/2;  zk.ul. 2642, Ulica braće Radić, uređeno zemljište, površine 7137 m2;
· k.č. 2067;  zk.ul. 2664, Kolodvorska ulica, nerazvrstana cesta, površine 20125 m2;
· k.č.25/2, zk.ul. 2709, u selu, put, površine 4992 m2;
· k.č.178/2, zk.ul. 2724, u selu, put, površine 1802m2.

Članak 3.

Općina Slavonski Šamac dozvoljava da se u zemljišnim knjigama uknjiži pravo služnosti postavljanja i održavanja KB 10(20) kV priključni za  KTS 10(20)/0,4 kV „Kruševica 8“, Kruševica i KBNN rasplet iz KTS 10(20)/0,4 kV „Kruševica 8“, Kruševica  - na nekretninama navedenim u  članku 2. ove Odluke.

Članak 4.

           HEP d.d., kao korisnik služnosti, oslobađa se obveze plaćanja naknade za osnivanje prava služnosti, sukladno Zakonu o uređivanju imovinsko pravnih odnosa u svrhu izgradnje infrastrukturnih građevina („Narodne novine“, br. 80/2011) i sukladno čl. 22. Odluke o uvjetima, načinu i postupku gospodarenja nekretninama u vlasništvu Općine Slavonski Šamac („Službeni vjesnik Brodsko-posavske županije“, br. 03/15).


Članak 5.

            Zadužuje se HEP d.d.  da sve radove, iz čl. 1. i čl. 2. ove Odluke,  izvede u skladu s projektnom dokumentacijom i uvjetima za izgradnju te po izvođenju istih zemljište dovede u prvobitno stanje.  
Članak 6.

            Općina Slavonski Šamac (davatelj služnosti) i HEP ODS d.o.o. (korisnik služnosti),  na temelju uvjeta iz ove Odluke, sklopit će Ugovor o ustanovljenju  prava služnosti.

Članak 7.

Ova Odluka stupa na snagu danom donošenja i objavit će se na službenoj internetskoj stranici Općine Slavonski Šamac: www.opcina-sl.samac.hr.

OPĆINSKO VIJEĆE
OPĆINE SLAVONSKI ŠAMAC


U Slavonskom Šamcu,  7. kolovoza 2026. godine


KLASA: 944-01/26-01/4
URBROJ: 2178-9-02-26-2


PREDSJEDNIK 
OPĆINSKOG VIJEĆA
Marko Ćosić, dipl. ing., v.r.

